Piliškių ežeras

Piliškių ežeras – ežeras Lietuvoje, Trakų rajone, telkšantis Ilgelio pelkės viduryje, Varnikų botaniniame zoologiniame draustinyje, 2,5 km į rytus nuo Trakųhttp://ezerai.vilnius21.lt/piliskiuez-v5289.html. Jo ilgis iš pietvakarių į šiaurės rytus – 350 metrų, plotis – iki 170 metrų. Altitudė 150,2 m. Krantai žemi, pelkėti, apaugę krūmais. Iš šiaurės prieina Varnikų miškas. Kadaise su Bevardžio ežeru sudarė vieną ežerą, dabar jie yra atskirti kimininio liūno ir pamažu pelkėja. Prie ežero rytinio kranto yra Varnikų pažintinio tako stotelė. Ežeras nenutekantis, priklauso Lukos ežero baseinui.

 Šaltiniai 

Kategorija:Trakų rajono ežerai